《卧北窗下读书》
宋代·刘敞

高枕北窗下，柴门昼仍关。偶有微风至，欣然解人颜。

瞑目恣远想，超遥出尘寰。自昔太古来，几人得此閒。

读书取适心，名誉非所攀。尧蹠本不辨，况乃章句间。

牛羊死牢筴，麋鹿安深山。物性有不齐，何知智与顽。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。